kardosdrur/scandi-wiki huggingface dataset:
Emilius Nobel

Emilius Ferdinand Nobel (født 5. maj 1810 i Assens, død 5. juni 1892 i København) var en dansk tobaksfabrikant, der grundlagde E. Nobel i 1835.

Opvækst 
Han blev født i Assens som søn af Bendix Christian Nobel (1773-1818), købmand og tobaksfabrikant, og Maren Cathrine født Grundet (Grunnet) (1771-1850) og kom ved faderens død i huset hos en slægtning i Roskilde. Efter at have stået i lære i fem år hos tobaksfabrikant Rasmussen i Svendborg og derpå arbejdet en del år som svend, aflagde han mesterprøve i 1835 og etablerede sig (tog borgerskab) samme år i Nykøbing på Falster, hvor han grundlagde fabrikken E. Nobel.

Karriere 
I 1854 flyttede han sin virksomhed til København, hvor han overtog den af Chr. Kastrup 1814 grundlagte fabrik og arbejdede forretningen op til en af landets betydeligste. Virksomheden i Nykøbing blev videreført af en anden gren af familien. Først havde den sæde på Frederiksberg; men i 1868 byttede han med fajancefabrikken Aluminia, så hans virksomhed blev placeret på Christianshavn, medens Den Kongelige Porcelænsfabrik blev bygget på hans fabriks tidligere plads på Frederiksberg. 

Han blev i Nykøbing byrådsmedlem, siden på Frederiksberg, hvor han 1863-1869 var medlem af kommunalbestyrelsen. Fra Landmandsbankens stiftelse var han medlem af bankrådet, ligesom han var medlem af bestyrelsen for Diakonissestiftelsen.

Det betyder mere, når Staten i fuld tillid til hans retsind ved en særlig lov af september 1864 ordnede hans forhold til Toldloven af 1863.

Privatliv 
Hans navn er, hedder det i en nekrolog, aldrig nævnt "uden med Kjærlighed og Højagtelse". Som et eksempel på hans velgørenhed kan det hidsættes, at han skænkede en stor sum til Borgerstiftelsen i Nykøbing Falster. Han døde 5. juni 1892 og er begravet på Frederiksberg Ældre Kirkegård.

23. juni 1836 blev han gift i Svendborg med Laura Christine Baagøe (15. juli 1814 i Svendborg – 31. marts 1878 på Langebæksgård), en datter af købmand Hans Jørgen Baagøe (1783-1867) i Svendborg og Maren født Graae (1784-1826). De fik seks børn. 

Nobel er gengivet i to fotografier af Adolph Lønborg (det ene fra 1861, herefter litografi, Det Kongelige Bibliotek). Litografi 1879 efter et ældre foto. Fotografi af Harald Frederik Jensen (Det Kongelige Bibliotek).

Kilder 
 
 Lollands-Falsters Stiftstidende, 8. juni 1892.
 Dagbladet, 11. og 15. juni 1892.

Eksterne henvisninger 
 

Medlemmer af Frederiksberg Kommunalbestyrelse
Danskere i 1800-tallet
Personer fra Assens
Filantroper fra Danmark
Fabrikanter fra Danmark
Askepop - the movie

Askepop – the movie er en dansk musicalfilm fra 2003, instrueret af Charlotte Sachs Bostrup efter manuskript af Torvald Lervad. Den er en filmatisering af teatermusicalen AskePOP, der havde mange af de samme medvirkende.

Medvirkende 
 Sofie Lassen-Kahlke – Mille 
 Karl Miller Bille – Topper 
 Joachim Knop – Johnny 
 Pernille Schrøder – Puk 
 Peter Oliver Hansen – Pepperoni 
 Lars Lohmann – Volle 
 Bente Eskesen – Mor/Moster 
 Xenia Lach-Nielsen – Viola 
 Claus Bue – Sankt Peter 
 Henrik Prip – Gabriel 
 Michel Castenholt – Godard

Referencer

Eksterne henvisninger 
 

Musicalfilm fra Danmark
Børne- og ungdomsfilm fra Danmark
Danske film fra 2003
Film instrueret af Charlotte Sachs Bostrup
Dansksprogede film
Tvilling (film)

Tvilling er en dansk film fra 2003, instrueret af Hans Fabian Wullenweber og skrevet af Janus Nabil Bakrawi, der også selv spiller hovedrollen.

Medvirkende 
 Janus Nabil Bakrawi
 Trine Dyrholm
 Lene Tiemroth
 Karen-Lise Mynster
 Asger Reher
 Stig Hoffmeyer
 Christiane Bjørg Nielsen

Eksterne henvisninger 
 

Dramafilm fra Danmark
Danske film fra 2003
Dansksprogede film
Zafir (film fra 2003)

Zafir er en dansk film fra 2003.
Manuskript Hans Hansen og Malene Vilstrup.
Instruktion Malene Vilstrup.

Medvirkende 
Blandt de medvirkende kan nævnes:

 Rose Marie Hermansen, Anna
 Katrine Schnoor, Sharbat
 Tjalke Fan Westenesch, Zafir
 Henrik Lykkegaard, Jesper, Annas far
 Charlotte Munksgaard, Lisbeth, Annas mor
 Claus Bue, Niels, altmuligmand på rideskolen
 Pernille Højmark, Dorthe, rideinstruktør
 Jonas Oddermose, Jakob
 Line Bøgelund Nielsen, Emma
 Caroline Heiber Pelch, Thea
 Benjamin Thorup Arnfred, Rune
 Anja Riis Petersen, Line
 Dya Josefine Hauch, Kirsten
 Naveed Shah, Sharbats bror
 Mie Catrine Uhre, Lena, Annas søster

Eksterne henvisninger 
 

Danske film fra 2003
Dramafilm fra Danmark
Dansksprogede film
Liktor

Liktorer (fra latin: ligare, "at binde") var en slags betjente, der beskyttede de romerske embedsmænd, der havde imperium. Som symbol bar liktorerne fasces. Liktorerne skulle udover at agere bodyguards også sørge for, at vejen var ryddet, når en embedsmand skulle forbi. Det vil sige, at de f.eks. opløste menneskemængder og demonstrationer.
 
Antallet af liktorer tilknyttet til en embedsmand steg med hans rang, og der var forskel på, om embedsmanden var inden for pomerium (Roms hellige bygrænse) eller udenfor. Således havde en diktator 24 liktorer uden for Rom og halvdelen inde i byen. Konsulerne havde 12 liktorer hver, prætorerne havde 6 og ædilerne havde 2.

Embeder i det Antikke Rom
Henrik Larsen

Henrik Larsen er navnet på flere personer:

 Jens Henrik Larsen (1773-1852) – dansk præst og forfatter
 Henrik Larsen (gymnast) (1888-1975) – dansk gymnast og OL-deltager
 Henrik Holt Larsen (født 1945) – dansk professor
 Henrik Larsen (skuespiller) (født 1949) – dansk skuespiller
 Henrik Larsen (politiker) (født 1964) – medlem af Kolding byråd for Det radikale Venstre
 Henrik Sass Larsen (født 1966) – dansk politiker fra Socialdemokraterne
 Henrik Larsen (fodboldspiller) (født 1966) – dansk fodboldspiller
 Henrik Larsen (cand.scient.pol.) – dansk cand.scient.pol. og lektor ved Københavns Universitet
Pharrell Williams

Pharrell Williams alias Skateboard P (født 5. april 1973 i Virginia, USA) er en amerikansk sanger. Han er den ene halvdel af hiphopmusikproduktionsselskabet og sangskriver-duoen The Neptunes (med Chad Hugo), såvel som rap/rock-gruppen N.E.R.D med Hugo og Shae Haley. Som en del af The Neptunes har Pharrell produceret utallige hits for store stjerner som Mariah Carey, Britney Spears, Janet Jackson, Snoop Dogg, Gwen Stefani, Nelly, Justin Timberlake, Busta Rhymes, Mystikal, Jay-Z, *NSYNC og andre. Han spiller trommer, keyboard og guitar. 

I august 2002 fik The Neptunes tildelt titlen Producers of the Year ved både The Source Awards og Billboard Music Awards.

I 2002 skrev og producerede Williams rapperen Nellys nummer, "Hot in Here". Singlen blev nummer 1 i USA. Han gentog succesen, da han producerede Britney Spears' dance-pop-single , "I'm A Slave 4 U". Men det var ikke før sommeren år 2003 at Pharrell endelig udgav sit første solonummer, "Frontin'", med Jay-Z. Albummet The Neptunes Present...Clones blev udgivet og debuterede også som nummer 1 i august 2003.

Hans solodebutalbum In My Mind udkom juli 2006, mens hans seneste G I R L udkom i 2014.

Den 10. marts 2015 blev Pharrells hit fra 2013 "Blurred Lines" af en jury i Californien betegnet som et plagiat af Marvin Gayes sang "Got to Give It Up" fra 1977. Juryen tilkendte Gayes efterladte en erstatning på 7.4 millioner $.

Privat 
Han er søn af Pharaoh & Carolyn Williams

Diskografi

Soloalbum 
 2006: In My Mind
 2014: G I R L

Singler

Se også 
 N*E*R*D
 The Neptunes
 The Neptunes' diskografi

Noter

Eksterne henvisninger

Eksterne henvisninger 

 
 
 
 Star Trak Music 
 N-E-R-D's officielle hjemmeside
 Billionaire Boys Club/Ice Cream	 
 Pharrell at The Oxford Union 

Rappere fra USA
Wu-Tang Clan

Wu-Tang Clan er en rap/hiphop-gruppe, der opstod i 1993 på Staten Island, New York, USA.
Holdet bestod af 9 mc's, men blev senere hen reduceret til 8 efter Ol' Dirty Bastards tragiske død i 2004.

Wu-Tang Clan blev dannet på Staten Island i starten af 90'erne af fætrene RZA, GZA og Ol' Dirty Bastard. De fik kort tid efter selskab af Method Man, Raekwon, Ghostface Killa, U-God, Masta Killa og Inspektah Deck. MC'en Cappadonna har altid været tæt affilieret med Wu-Tang Clan, men er dog aldrig officielt blevet optaget, som det tiende medlem.

I 1993 udsendte hiphop-kollektivet det revolutionerende album 'Enter the Wu-Tang Clan (36 Chambers)', hvis titel refererede til  filmen "The 36th Chamber of Shaolin" . Med albummets møgbeskidte opklippede lydbillede og konfronterende rapstil fjernede gruppen fokus fra den californiske gangstarap, og bragte hiphoppen tilbage til New Yorks nattesorte gader og til de nedslidte boligblokke, som Klanens medlemmer kom fra.

Efterfølgende fulgte en række af soloprojekter fra de enkelte medlemmer. Særlig opmærksomhed var der på Method Mans 'Tical' og Raekwons 'Only Built for Cuban Linx', der med RZA bag roret slog Wu-Tangs navn fast som 90'ernes mest nyskabende rapgruppe.

Med 'Wu-Tang Forever' forsøgte klanen at følge op på debuten. Albummet indeholdt mere end to timers musik, og var ifølge en del kritikere præget af en god portion storhedsvanvid og mangel på struktur.

Med 'The W' fra 2000 returnerede Wu-Tang med endnu et mesterværk. Albummet viste en mere moden gruppe, der bl.a. havde fået hjælp af Snoop Doggy Dogg, Nas og reggaelegenden Junior Reid. Mest opmærksomhed skabte Isaac Hayes dog med hans optræden på 'I Can't Go To Sleep'.

I 2001 udsendte gruppen deres fjerde album 'Iron Flag'. Reaktionerne var blandede, blandt fordi gruppen manglede en af deres frontfigurer; Ol' Dirty Bastard. Selvom den karismatiske MC sad i spjældet formåede resten af gruppen stadig at levere et album som er velset af mange.

Siden gruppens sidste album har gruppens medlemmer med blandet held fokuseret på deres solokarrierer. Bedst er det gået produceren the RZA, der har gjort sig bemærket som filmmusiker, og Ghostface, der har skabt sig et navn som en af tidens mest udfordrende rappere.

I november 2004 døde gruppens bad boy Ol' Dirty Bastard, som var elsket af mange fans verden over.

Efter mange års venten udsendte Wu-Tang Clan i december 2007 albummet '8 Diagrams', der bl.a. indeholdt Beatles-coveren 'The Heart Gently Weeps'.

I slutningen af 2014 vendte gruppen tilbage med A Better Tomorrow, som indtil nu er deres sidste album.

Albums 
 Enter the Wu-Tang - 36 Chambers (1993)
 Wu-Tang Forever (1997)
 The W  (2000)
 Iron Flag  (2001)
 Disciples of the 36 Chambers - Chapter 1 (Live) (2004)
 8 Diagrams (2007)
 Greatest hits (2008)
 A Better Tomorrow (2014)
 Once Upon a Time in Shaolin (2015)
 The Saga Continues (2017)

Referencer 
 Wu-Tang Clan på DRs musikleksikon
 

Fra DR's Musikleksikon
Hiphopgrupper fra USA
Har spillet på Roskilde Festival
Method Man

Method Man (født Clifford Smith, 1. april , 1971 i Hempstead, Long Island, New York) er en amerikansk rapper og medlem af hip hop-gruppen Wu-Tang Clan. Han er også velkendt som solosanger og deltager ofte med sin gode ven, Redman. Method Man er også kendt for sin optræden i utalige filmproduktioner.

Også kendt som 
 Big John Stud
 The Ghost Rider (fra tegneserien Ghost Rider)
 Hot Nickelz
 Hot Nixon
 Iron Lung
 John-John
 Johnny Blaze (fra tegneserien Ghost Rider)
 Johnny Dangerous
 John-John Blaizini
 Maximillion
 Methtical (Meth-tical)
 Meth
 Meth-Tical
 Mr. Meth
 MZA ("The Mizza")
 The Panty Raider
 Shakwon (5% Nation "righteous name")
 Tical
 Ticallion Stallion

Discografi

Album 
 1994 – Tical (Platinum)
 1998 – Tical 2000: Judgement Day (Platinum)
 1999 – Blackout! (with Redman) (Platinum)
 2004 – Tical 0: The Prequel
 2006 – ''4:21 The Day After

Singler og EP'er 
 1994 – "Bring The Pain"
 1995 – "I'll Be There For You/You're All I Need To Get By" (with Mary J. Blige)
 1995 – "Release Yo' Delf"
 1998 – "Break Ups 2 Make Ups"
 1998 – "Judgement Day"'
 1998 – "Grand Finale" (with DMX, Nas & Ja Rule)
 1999 – "Tear It Off" (Method Man & Redman)
 1999 – "Da Rockwilder" (Method Man & Redman)
 1999 – "Y.O.U." (Method Man & Redman)
 2004 – "What's Happenin" (with Busta Rhymes)
 2005 – "The Show"

Filmografi 
 2014 – The Cobbler....... Leon Ludlow
 2005 – Venom ................ Deputy Turner
 2004 – Method & Red ......... Method Man ( TV )
 2004 – Soul Plane ........... Muggsy
 2004 – Garden State ......... Diego
 2004 – My Baby's Daddy ...... No Good
 2003 – Scary Movie 3 ........ Som sig selv
 2001 – How High ............. Silas
 1999 – Black & White ........ Som sig selv
 1998 – Belly ................ Shameek
 1997 – Cop Land ............. Shondel
 1997 – One Eight seven ...... Dennis Broadway
 1996 – The Great White Hype . Som sig selv

Eksterne henvisninger 

 Interview med Method Man på wuforever.com 
 Method Man på "Original Hip-Hop Lyrics Archive"
 

Rappere fra USA
Personer fra New York
Stormen på København 1659

Stormen på København den 11. februar 1659 var et slag under Karl Gustav-krigene, mens København var belejret af svenske tropper.

Svenskerne havde omringet København, og efter at københavnerne havde modstået omtrent et halvt års blokade, bombardementer og angreb, forsøgte svenskerne at indtage byen ved et storstilet stormangreb.

Københavnerne var via spioner blevet advaret om angrebet, og de var forberedt med våben og forsvarsplaner.

Det var opstillet omkring 300 kanoner, mortérer og andet artilleri på voldene i København, og derudover var der fordelt og opstillet våben af enhver art lige fra musketter og luntebøsser til morgenstjerner, leer, kogende vand og tjære. Håndværkere, studenter og andre civile borgere var opdelt i ni kompagnier, som hver var tildelt en del af volden. De professionelle soldater var placeret ved udenværkerne og ved Kastellet og Slotsholmen.

Svenskerne udførte først et afledningsangreb ved Christianshavn og Slotsholmen den 9. februar om aftenen. Det blev slået tilbage, og i tilbagetoget efterlod svenskerne en af deres stormbroer, som københavnerne nu vidste var 36 fod lang. Dermed vidste man også, at hvis vågerne i isen var lidt bredere end det, kunne svenskernes stormbroer ikke nå over.

Man havde hele tiden holdt voldgravene og stranden åbne, så de ikke frøs til, og man udvidede nu de åbne render til 44 fod med hjælp fra 600 hollandske matroser. Isen var tyk, og arbejdet pågik i voldsomt snevejr fra kl. 4 om eftermiddagen til ud på aftenen den 10. februar.

Man vidste fra efterretninger, at den svenske hær nu var draget fra sin lejr, Carlstad, ved Brønshøj og havde taget opstilling bag Valby Bakke, og da svenskerne satte angrebet ind omkring midnat samme aften, blev de mødt med hård modstand.

Hovedangrebet blev sat ind mod Christianshavn og Vestervold – den nuværende Stormgade har sit navn herfra – men den ophuggede is og de mange våben oppe på volden havde en gruopvækkende virkning mod de tætte grupper af angribende soldater. Alligevel kæmpede de sig helt op ad volden, og det kom til regulære nærkampe.

Da svenskerne erfarede, at angrebet ved Vesterport gik trægt, valgte man i stedet at angribe ved Østerport. Svenskerne kom ganske tæt på Nyboder og var i færd med at forcere voldgraven, da de blev overfaldet i et kraftigt bagholdsangreb, som også tilføjede dem væsentlige tab.

Ved fem-tiden om morgenen opgav svenskerne og trak sig tilbage. De havde lidt svære tab. Foran voldene fandt man 600 lig af soldater, som var omkommet i direkte kamp, og dertil kom alle dem, som var omkommet i vandet, og som ikke blev fundet igen. Dertil kom et stort antal sårede.

Litteratur 
 Sebastian Olden-Jørgensen, Stormen på København 1659 – Et københavnsk og nationalt erindringssted gennem 350 år, Museum Tusculanums Forlag, 2011. .

Karl Gustav-krigene
København 1659, Stormen på
København 1659
Begivenheder i 1659
København i 1600-tallet
Alsønderup Kirke

Alsønderup Kirke hørte i middelalderen til Æbelholt Kloster og har siden hørt under både staten og kommunen, før den 1. april 1970 overgik til selveje.

Eksterne kilder og henvisninger 

 Alsønderup Kirke hos KortTilKirken.dk
 Alsønderup Kirke hos danmarkskirker.natmus.dk (Danmarks Kirker, Nationalmuseet)

Kirker i Hillerød Kommune
Kirker i Helsingør Stift
Kirker i Frederiksborg Amt
Fredensborg Slotskirke

Fredensborg Slotskirke er en kirke i tilknytning til Fredensborg Slot.

Kongefamilien bruger primært Fredensborg Slotskirke til dens kirkelige handlinger. Dog har dronningen fastholdt den århundredgamle tradition, at slotskirken stilles til rådighed for menighederne i Asminderød-Grønholt sogne, og derfor holdes der åbne gudstjenester i kirken næsten hver søndag.

Historie 
Oprindeligt blev der ikke opført en kirke i forbindelse med det nye slot, da det primært var tiltænkt som en sommeresidens for kongen. I stedet holdt hofprædikanter hyppigt gemaksprædikener, mens de faste beboere blev henvist til sognekirken i Asminderød. Da Frederik 4. begyndte at bruge slottet mere permanent projekterede man i 1724 en række nye bygninger, deriblandt en slotskirke, der blev indviet af kongelig konfessionarius Søren Lintrup 11. oktober 1726. Slottet, og derved den nye kirke, forblev dog i Asminderød Sogn, således at kirken ikke har sit eget sogn. Forholdet mellem den nye kirke og sognekirken var dog ikke helt afgrænset. Da der udenfor slotsporten voksede en lille by op, med beboere der fortrinsvis havde deres gang på slottet opstod der tvivl om hjemhørsforholdet. Således klagede Asminderøds degn i 1735 over at slotskantoren betog ham hans biindtægter. Amtmanden udstedte da en erklæring om, at kun de kongelige betjente kunne benytte slotskirken, mens alle andre — marketenderen undtaget — skulle svare til degnen i Asminderød. Tvivlspørgsmålet var dog oppe mange gange, bl.a. fordi fordi den lokale præst gjorde tjeneste i kirken. I 1700-tallet lød kaldsbreve altid på, at den nyudnævnte sognepræst til Asminderød og Grønholt sogne også skulle fungere som slotspræst ved Fredensborg. Således blev præsterne der kaldtes i 1728, 1738 og 1743 udnævt til "Slotspræst i Fredensborg og sognepræst til Asminderød og Grønholts sogne".

Kongelige kirkehandlinger

Referencer

Eksterne kilder og henvisninger 
 Danmarks Kirker II – Frederiksborg Amt 2. Bind af E. Moltke mfl., G. E. C. Gads Forlag 1967. [DKF]
 Side om kirken på Kongehuset.dk 
 Fredensborg Slotskirke  hos KortTilKirken.dk
 Fredensborg Slotskirke  hos danmarkskirker.natmus.dk (Danmarks Kirker, Nationalmuseet)

 

Kirker i Fredensborg Kommune
Kirker i Helsingør Stift
Kirker i Frederiksborg Amt
Slotskirke
Avedøre Kirke

Avedøre Kirke er en kirke beliggende på Tredrejerporten 6, Hvidovre, i Avedøre Sogn, Helsingør Stift. Den er tegnet af arkitekten Palle Rydahl Drost (Hoff & Windinge) og opført i 1977.

Kirken ligger i den vestlige ende af stationsbyen Avedøre. Den har murede flader af rødbrune teglsten med små vinduesåbninger og adskiller sig dermed fra den omkringliggende betonbebyggelse. Kirkeanlægget består af forskellige bygninger, der alle har et tagfald ind mod gårdhaven. Mod vest ligger kirkerummet og menighedssalen. Mod øst ligger to konfirmandlokaler under hvilke der er indrettet to ungdomslokaler. Mod nord ligger et kapel og et mindre mødelokale. I sydfløjen ligger en pejsestue og kontorer. Mellem sydfløjen og kirkerummet står tårnet, der er en jernbetonkonstruktion med en skalmur.

Kirkerummet er kvadratisk og har rødbrune keramiske fliser som gulvbelægning. Bænkene i rummet er indrettet i en u-form omkring et alterbord, der også er i en u-form. Ved en foldevæg kan menighedssalen tilsluttes, hvorved antallet af faste siddepladser øges fra 200 til 300. Kirkerummet har et alterbord, en prædikestol, kirkestole og et orgel med 19 stemmer, udført af Frobenius Orgelbyggeri, der alle står i blank fyr. Derudover er der en døbefont, lavet med brunglaseret stentøj, udført af Allan Schmidt. Bag alteret hænger et vævet billedtæppe, med motiv fra den første pinsedag, udført af Ulrich og Mette Lise Rössing.

Præstetavle

Eksterne kilder og henvisninger 
 Avedøre Kirke hos KortTilKirken.dk

Referencer 

Kirker i Hvidovre Kommune
Kirke
Kirker i Helsingør Stift
Kirker i Københavns Amt
Solbjerg Engsø

Solbjerg Engsø er en ny sø, som er anlagt i 1993 af Frederiksborg Amt og Skov- og Naturstyrelsen. Søen er ca. 33 ha, mens engene omkring er på ca. 20 ha. Søen blev indviet i oktober 1993 og den daglige administration varetages af Frederiksborg Statsskovdistrikt.

Solbjerg Engsø indgår i en række nyere vådområder på i alt 350 ha, som til sammen skal forbedre vandkvaliteten i Arresø. Søerne, der alle ligger langs med Pøleåen, skal tilbageholde en del af det fosfor, der trods moderne teknik stadig udledes fra renseanlæggene. Den største synder, i denne forbindelse, er Hillerød by, der udleder en del renset spildevand direkte til Arresø. Denne rensning foregår via et stryg i den nordlige ende af søen, hvor der over en 200 meter lang strækning udjævnes et fald på 2 meter, samtidig findes der hvilebassiner for fisk og andet vandløbsliv. Søens gennemsnit dybde er 70 cm, hvor den største dybde er ca. 1,5 meter.

Prøver, foretaget det første år, henholdsvis ved søens indløb i syd og ved stryget i nord, viser at søen har tilbageholdt 10 tons fosfor, hvilket er 20 gange mere end forventet.

I 1996 blev Strødam Enge, som den anden sø i rensningsplanen, anlagt syd for Solbjerg Engsø.

Eksterne kilder/henvisninger 
 "Solbjerg Engsø" – Brochure fra Tisvilde Statsskovdistrikt og Teknik & Miljø, Frederiksborg Amt. (1994)
 "Plejeplan for sø ved Strødam Enge" – Brochure fra Teknik & Miljø, Frederiksborg Amt. (1996)
 Frederiksborg Amts hjemmeside 

Søer i Gribskov Kommune
Søer i Hillerød Kommune
Elektrostatisk kraft

Elektrostatiske kræfter er en kraft man kan "mærke", når man bevæger sig ned i nano-verdenen. Det er den såkaldte elektrostatiske kraft der er i spil, når man stikker hånden ned i en pose med krøyerkugler – eller hvis man laver det kendte trick med at gnide en ballon mod tøjet og hænge den op på væggen.

Når to ting er i kontakt med hinanden, som fx hånden og kuglerne, og de så bliver revet væk fra hinanden igen, vil der komme en skæv fordeling af elektroner. Når der er overskud af elektroner ét sted i forhold til et andet, så bliver tingen elektrisk ladet – så vil kuglerne blive suget hen imod hånden! Selv ganske små ladningsforskelle og ændringer vil give kæmpe udslag, når man arbejder i nanoskala. Krøyerkugler fx vejer jo næsten ingenting, så tyngdekraften er sat ud af spillet. Til gengæld har kuglerne en stor overflade, som får dem til at opføre sig så "klistret" fordi de elektrostatiske kræfter kan "spille med musklerne".

Se også 
Kapillærkræfter
 Van der Waalske kræfter

Elektricitet
Oliver Kahn

Oliver Rolf Kahn (født 15. juni 1969 i Karlsruhe) er en tysk fodboldmålmand der stoppede som aktiv efter 2007/2008 sæsonen. Han spillede på landsholdet fra 1995 til 2006, hvor han nåede 86 landskampe.
 
Han skiftede klub i 1994 fra Karlsruher SC til Bayern München hvor han sluttede sin karriere.
Han debuterede på landsholdet i 1995 og har spillet under EM 2000, VM 2002 og EM 2004. Han var særdeles god under VM i fodbold 2002 i Sydkorea og Japan, hvor han også blev kåret til turneringens spiller. Kahns stærke præstationer var med til at Tyskland nåede finalen.

Siden Jürgen Klinsmann blev landsholdets "teamchef" i 2004 blev der skiftet målmand fra kamp til kamp og i april 2006 besluttede Klinsmann sig for at udnævne Jens Lehmann som nr.1 under VM i fodbold 2006. Oliver Kahn var meget skuffet og overrasket, men tog alligevel med til slutrunden som reservemålmand, hvor han da også fik spillet en enkelt kamp, nemlig bronze-kampen mod Portugal (Tyskland vandt 3-1). Dette blev hans sidste kamp for det tyske mandskab, da han meddelte, at han stoppede karrieren på landsholdet.

Tre gange; 1999, 2001 og 2002 er han blevet kåret til Verdens bedste målmand.

Oliver Kahn spillede afskedskamp den 2. september 2008. En showkamp mellem Bayern München og det tyske landshold som endte 1:1
Kahn arbejder efterfølgende som kommentator for ZDF.

Eksterne henvisninger 

 

Fodboldspillere fra Tyskland
Fodboldspillere fra Karlsruher SC
Fodboldspillere fra FC Bayern München
Personer fra Karlsruhe
Deltagere ved verdensmesterskabet i fodbold 1994
Deltagere ved det europæiske mesterskab i fodbold 1996
Deltagere ved verdensmesterskabet i fodbold 1998
Deltagere ved det europæiske mesterskab i fodbold 2000
Deltagere ved verdensmesterskabet i fodbold 2002
Deltagere ved det europæiske mesterskab i fodbold 2004
Deltagere ved verdensmesterskabet i fodbold 2006